kardosdrur/scandi-wiki huggingface dataset:
Duftsumak

Duftsumak (Rhus aromatica), også skrevet Duft-Sumak, er en mellemstor, løvfældende busk med en tæt og uregelmæssig vækst. Den er meget tørketålende, men spreder sig ved rodskud og rodslående grene. Skønt både blomstringen, høstfarven og frugtsætningen er smukke, dyrkes den ikke her i landet.

Kendetegn 
Duftsumak er en løvfældende busk med en uregelmæssig, stivgrenet vækst. Barken er først brunrød og fint dunhåret. Senere bliver den grålig og spredt håret med runde korkporer, og gamle grene kan få en grå, fint furet bark. Knopperne er spredt stillede og gule med tæt behåring. De blomsterbærende knopper sidder i kompakte, endestillede klaser. Bladene er trekoblede med ægformede til omvendt ægformede småblade, der har små lapper på den yderste tredjedel. Det midterste småblad er tydeligt større end de to andre. Oversiden er blank og græsgrøn, mens undersiden er gulgrøn og dunhåret. Høstfarven er gul til kobberrød. Blomstringen foregår i det tidlige forår fra knopper, der blev dannet forrige sommer. Blomsterne sidder på endestillede kortskud, der tilsammen danner en klase. De enkelte blomster er små, 5-tallige og regelmæssige med gulgrønne kronblade. Planterne er særbo, sådan at det enkelte individ udelukkende bærer hanlige eller hunlige blomster. Frugterne er små, røde stenfrugter med en stivhåret hud.

Rodsystemet består af vidtudbredte, højtliggende hovedrødder og et filt af finrødder. Planten sætter rodskud, og grene i jordkontakt danner rødder.

Busken bliver op til 2 m høj og 3 m bred.

Hjemsted 
Duftsumak er naturligt udbredt i det østlige USA, hvor den findes i krat, langs skovbryn og på prærier. Den foretrækker lysåbne voksesteder med en tør og veldrænet, kalkrig jord. 

I de bjergrige dele af North Carolina, USA, findes blandede løv- og nåleskove på kalkrig bund. Her vokser arten sammen med bl.a. blyantene, canadisk akeleje, Celtis tenuifolia (en art af nældetræ), Corydalis flavula (en art af lærkespore), Frangula caroliniana (en art af tørst), hvidask, hvidelm, liden præriegræs, lodden hickory, nikkende sorghastrum, præriehirse, rundbladet snebær, rødeg, rødløn, svinehickory og virginsk fyr

Galleri

Note 

Buske
Tørketålende planter
Sumak
The Best Exotic Marigold Hotel

The Best Exotic Marigold Hotel er en britisk comedy-drama fra 2012. Den er instrueret af John Madden, skrevet af Ol Parker og baseret på These Foolish Things fra 2004 af Deborah Moggach. Den handler om en gruppe af britiske pensionister, som flytter til et hotel for seniorer i Indien, der drives af den unge og energiske Sonny, spillet af Dev Patel.

Handling

Medvirkende 
 Judi Dench - (Evelyn Greenslade)
 Bill Nighy - (Douglas Ainslie)
 Penelope Wilton - (Jean Ainslie, Douglas' kone)
 Maggie Smith - (Muriel Donnelly)
 Tom Wilkinson - (Graham Dashwood)
 Ronald Pickup - (Norman Cousins)
 Celia Imrie - (Madge Hardcastle)
 Dev Patel - (Sonny Kapoor)
 Tena Desae - (Sunaina, Sonnys kæreste)
 Sid Makkar - (Jay, Sunainas bror)
 Lillete Dubey - (Mrs. Kapoor, Sonnys mor)
 Diana Hardcastle - (Carol, englænder der bor i Jaipur)
 Seema Azmi - (Anokhi, dalit "stuepige" på hotellet)

Biroller 
 Ramona Marquez - (Madges barnebarn)
 Liza Tarbuck - (Karen, oversygeplejerske)

Referencer

Eksterne henvisninger 
 Officiel hjemmeside
 

Britiske film fra 2012
LGBT-relaterede film fra Storbritannien
Dextropropoxyphen

Dextropropoxyphen er et smertestillende stof i opioid gruppen. Dextropropoxyphen er, ligesom kodein, et svagt opioid. Stoffet blev taget af markedet i EU i 2009 og i USA i 2010 på grund af dets afhængighedsskabende karakter, risiko for overdosis og bivirkninger i form af forstyrrelser i hjerterytme (arytmi). Dextropropoxyphen blev udviklet af Eli Lilly og kom på markedet i 1957.

Referencer

Lægemidler tilhørende nervesystemet
Opioider
Organiske nitrogenforbindelser
Nicomorfin

Nicomorfin (handelsnavn Vilan®) er et stærkt smertestillende lægemiddel af opioid typen, tæt beslægtet med morfin. Kemisk set er nicomorfin 3,6-dinicotinat esteren af morfin, dvs. hvor de to hydroxylgrupper i morfin molekylet er esterificeret med to nicotinsyre (niacin) molekyler. Nicomorfin har en omkring 2-3 gange kraftigere virkning end morfin.

Nicomorfin anvendes til behandling af stærke smerter og markedsføres i Danmark under handelsnavnet Vilan®, der findes som tabletter, injektionsvæske og suppositorier.

Se også 

 Opioid-receptor

Eksterne henvisninger 
 Præparatside om Vilan® på medicin.dk.

Lægemidler tilhørende nervesystemet
Opioider
Joachim von Sydow

Joachim von Sydow (død februar 1687 i Danzig) var en tysk officer.

Han var i dansk tjeneste og sluttede sin karriere som generalmajor og øverstbefalende over fristaden Danzig, hvilket han var fra 1685 (bestalling 9. november) til sin død. Han blev efterfulgt af Carl Henrich von der Osten.

Han er begravet i Marienkirche i samme by, hvor der findes et epitafium med portrætmaleri, som overlevede ødelæggelserne i 1945.

Kilder 
 Werner Hahlweg: Das Kriegswesen der Stadt Danzig, bind 1, Biblio Verlag 1982, s. 95 og 108.
 Willi Drost: Die Marienkirche in Danzig und ihre Kunstschätze, Kohlhammer 1963, s. 165.

Joachim
Generaler fra Tyskland
Officerer fra Danmark
Tyskere i 1600-tallet
Steen Hohendorff

Steen Hohendorff (eller Steen Hondorf) (22. august 1625 på Rønneholm – 4. februar 1687 i København) var en dansk overrentemester og stiftsbefalingsmand, far til Lave Hohendorff.

Karriere 
Han stammede fra en i Tyskland vidt udbredt slægt, der fra Brandenburg var kommet til Danmark med hans fader, Jørgen Hohendorff, som var jægermester hos Christian IV; moderen var Helle Steensdatter Laxmand til Rønneholm. Om hans ungdomsår vides kun, at han fra 1636 til 1642 gik i skole på Herlufsholm. Siden har han sagtens fortsat sin uddannelse på sædvanlig vis ved fremmede universiteter og rejser. 1654 var han indtrådt i statstjenesten som kancellijunker, og to år efter blev han rentemester. Denne anselige stilling beholdt han efter regeringsforandringen (16. oktober 1660 medunderskriver af håndfæstningens kassation) lige til 1679, nu under titlen overrentemester, kammerråd og assessor i Skatkammerkollegiet, der blev oprettet i november 1660. Han var rentemester for hofetaten og den civile administration og blev april 1663 militæretatens rentemester. 1674-77 var han assessor i Generalkommissariatet for Landetaten.

Desuden blev han assessor i Højesteret og steg senere til gehejmeråd. Fra april 1660 var Hohendorff forlenet med Nonneklosters Len i Norge. Ved sin afgang fra skatkammeret 1679 udnævntes han til stiftamtmand i Aalborg Stift og amtmand over Aalborghus Amt, hvilket han var fra 1680 til sin død. Endelig benådedes han 1684 af Christian V med Det hvide Bånd, og han må altså antages at have sluttet sig nøje til det enevældige hof.

Ægteskab og godser 
Han ægtede 24. august 1661 på Rudbjerggård Lauge Becks enke, Margrethe Jørgensdatter Grubbe (3. juni 1628 eller 1629 på Vedbygård - 18. april1 1696 i København), der blandt andet ejede Førslevgård, som Steen Hohendorff 1685 solgte. En stor del af sit eget gods mistede han ved Skånes afståelse, men sin her beliggende hovedgård Rønneholm skilte han sig dog først ved 1683, da ethvert håb om landets generhvervelse var udslukt. Ved sin død 4. februar 1687 i København efterlod han sin enke i meget reducerede kår, som det synes. Hun døde 18. april 1696.

Han er begravet i Førslev Kirke.

Gengivelser 
Der fandtes et portrætmaleri af Abraham Wuchters (1668, kun kendt af omtale). Maleri formentlig forestillende Hohendorff (Sæbygård). Mindeplade i Førslev Kirke.

Kilder 

 

Rentemestre fra Danmark
Riddere af Dannebrog (1671-1808)
Godsejere fra Danmark
Danskere i 1600-tallet
Gehejmeråder fra Danmark
Godsejere fra Skåne
Stiftamtmænd over Aalborg Stift
Amtmænd fra Danmark
Lensmænd fra Norge
Højesteretsdommere fra Danmark
Personer fra Skåne
Steen
Lave Hohendorff

Lave Hohendorff (også Hohndorf) (7. november 1662 i København – 15. januar 1729 i Hamborg) var en dansk officer.

Han var søn af rentemester Steen Hohendorff. Sytten år gammel blev han sendt som gesandtskabskavaler med Just Høg til Paris, men forlod snart den diplomatiske vej for at blive officer i det franske infanteriregiment Royal. Ved sin hjemkomst 1683 blev han løjtnant og endnu samme år kaptajn i Livregimentet (Garden) til Fods, 1687 tillige kammerjunker. 1689 gik han med den til hjælpetropperne hørende bataljon af garden i engelsk tjeneste, blev 1690 forfremmet til major og ved Kingsale såret af en kanonkugle, 1692 atter såret og tillige fanget ved Steenkerke. Kort efter blev han oberstløjtnant og kommandør for bataljonen, og da denne efter hjemkomsten 1698 ophørte at være selvstændig, blev Hohendorff oberst for Smålenske Regiment i Norge, året efter for Marineregimentet i Danmark. 

1700 var han i København og blev 4. august sendt ud med seks bataljoner og ti kanoner for at imødegå Carl XII's landgang ved Humlebæk, men for sent til at afslå den. Forfremmet til brigader 1703 blev han 1707 tillige overkommandant i Rendsborg, men 1708 atter sendt til Nederlandene som generalmajor og chef for den derværende gardebataljon. Efter med ære at have taget del i slagene ved Oudenarde og ved Malplaquet, erobringen af Lille og belejringen af Gent blev Hohendorff allerede i sommeren 1710 kaldt hjem, hvor han 1711 blev generalløjtnant, 1712 Hvid Ridder. Han var i disse år med i kampen mod Magnus Stenbock og kommanderede blandt andet, uagtet han straks efter slaget ved Gadebusch atter var udnævnt til kommandant i Rendsborg, i træfningen ved Koldenbüttel 12. februar 1713. Året efter tog han sin afsked og flyttede til Hamborg, hvor han døde 15. januar 1729.

Hohendorf havde 1694 i Stralsund ægtet Cathrine Margrethe von der Osten (1674-1719), datter af Henrik von der Osten til Plüggentin og Penckum i Forpommern. Med deres søn, major Carl Hohendorff, der har efterladt en del genealogiske optegnelser, uddøde 1787 slægtens danske gren.

Kilder 

 

Generalløjtnanter fra Danmark
Riddere af Dannebrog (1671-1808)
Personer fra København
Personer i Den Store Nordiske Krig fra Danmark-Norge
Danskere i 1600-tallet
Danskere i 1700-tallet
Lave
Asmaløy

Asmaløy er en ø i Hvaler kommune i Viken fylke i Norge. Øen ligger mellem Spjærøy mod vest og Kirkøy mod øst, og har et areal på 9,1 km². Det højeste punkt er Fotvarden, 36 meter over havet.

Øen er forbundet med bro til Spjærøy, og via Hvalertunnelen til Kirkøy og kommunecenteret.

Forfatteren Johan Borgen boede på «Knatten» på Asmaløy i mange år.

Naturområder 
Den ydre, sydvestlige del af øen indgår i Ytre Hvaler nationalpark. Der ud over er der fire naturreservater på Asmaløy: Gravningen naturreservat, Kvernemyr naturreservat, Skipstadsand naturreservat og Åsebutjernet biotopvern.

Eksterne kilder/henvisninger 

Øer i Viken
Hvaler kommune
Det gamle vandtårn

Det gamle vandtårn kan henvise til:

 Det gamle vandtårn (Gentofte) kan betyde:
 Vandtårnet på H.A. Clausens Vej
 Vandtårnet på Ræveskovsvej
 Det gamle vandtårn (Glostrup)
 Det gamle vandtårn (Horsens)
 Det gamle vandtårn (Randers)
 Det gamle vandtårn (Struer)
 Tyskland
 Det gamle vandtårn (Flensborg)
Christian Riisager

Christian Riisager (1930 - 2008) var uddannet som tømrer. Riisager var en af de første pionerer til af fremstille el-producerende vindmøller.

Under hans læretid i 1940'erne reparerede og efterså han små vindmøller på gårde, de leverede trækkraft til gårdenes maskiner og nogle strøm fra små dynamoer.

I hans baghave løb en å, her han byggede en vandmølle med dynamo, der gav strøm til havebelysningen.

Senere byggede han en vindmølle monteret med en asynkronmotor, som han, igennem en elektronisk styring, tilsluttede det offentlige elnet, og huset elmåler begyndte at løbe baglæns, møllen producerede strøm.

Riisager fik interesse for vindmøller og det lykkedes ham, at starte Danmarks første egentlige serieproduktion af el-producerende vindmøller, møllen blev kaldt Riisagermøllen.

Kilder og ekstern henvisning 

 Vindmøller fra 1980erne 

Vindmøller
Tømrere fra Danmark
Natura 2000-område nr. 45 Korsø Knude

Natura 2000-område nr. 45 Korsø Knude (også Kåse Knude) består af den nordvestlige ende af en seks km lang og 1,5 km bred kalkknude med en stejl vest- og nordvestvendt skrænt og EU-habitatområdet H187 har et areal på i alt 20 hektar, der ligger vest for Hjardemål Klitplantage, nordvest for Østerild Klitplantage, og et par km syd for Vigsø Bugt i Skagerrak; Mod vest ligger Hanstholmknuden (Habitatområde nr 220) der er den østlige del af Natura 2000-område nr. 24 Hanstholm Reservatet, Hanstholmknuden, Nors sø og Vandet sø.
Mod nord ligger Vullum Sø, der også er Natura 2000-område, nr. 23 Vullum Sø. Et område på 17 hektar blev fredet i 1955 

Af det samlede areal på 20 hektar er 14,6 ha af arealet omfattet af naturbeskyttelseslovens § 3, hvoraf 5,8 ha er hede; 0,5 ha er mose, 0,3 ha er enge, 7,7 ha ere overdrev og der er 0,3 km vandløb.

Korsø Knuden var en ø i stenalderhavet og nu 6.000 år efter er der stadig stejle kystskrænter mod vest og nord. Disse skrænter danner i dag levested for en række sjældne
planter, der er knyttet til den kalkholdige jordbund. Dele af knuden er dækket af et mere eller mindre tykt lag af flyvesand med enkelte blottede kalkpartier. Vegetationen består derfor af overdrevsvegetation på kalkpartierne, og klitvegetation på de sanddækkede dele. Området er levested for sjældne planter som Bitter Mælkeurt, Bakke-Fnokurt,
Stivhåret Kalkkarse, Dansk Kambunke og Hvidgrå Draba. Den sjældne mos Kruset Snoblad (Tortella tortuosa) der er karakteristisk for
tilstedeværelse af blottet kalk gør skrænten til en værdifuld botanisk lokalitet.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.
Natura 2000-området ligger i Thisted Kommune, og naturplanen er koordineret med vandplanen 1.1 Nordlige Kattegat, Skagerrak.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen
 Basisanalyse 2016-2021

Natura 2000-planer
Lokaliteter i Thisted Kommune
EU-habitatområder i Danmark
Fredede arealer i Danmark
Jørgen Hohendorff

Jørgen (Jürgen) Hohendorff (23. april 1577 på Falkenhagen – 26. april 1640 på Rønneholm) var en dansk fiske- og jægermester, far til Steen Hohendorff.

Han stammede fra en i Tyskland vidt udbredt slægt og kom fra Brandenburg, hvor skrev sig til Falkenhagen. Hohendorff blev opdraget i fem år hos sin moster fru Elisabeth Barfus til Predikau, gik siden til skole i Mørkeberg, tjente siden sin fætter Claus Barfus til Predikau, med hvem han kom til Danmark 1594, tjente hos Tage Krabbe for dreng i 11 år, opholdt sig så et års tid hjemme, var 1606-10 hofjunker hos hertug Philip Julius af Pommern-Wolgast, blev 1610 hofjunker hos kong Christian IV, var 1611-20 kongelig fiskemester og 1621-27 kongelig jægermester.

Hohendorff takseredes 1625 til l74 tønder hartkorn, blev 1627 forlenet med Jerrestad Herred og 1629 med Borreby, solgte 1634 Sandbygård til Rønnow Bille. I Danmark erhvervede han herregården Rønneholm i Skåne.

28. maj 1620 ægtede han i Køge Helle Steensdatter Laxmand (23. december 1592 i Halmstad - 11. april 1640 på Rønneholm), datter af Steen Madsen Laxmand og Margrete Hansdatter Baden.

Han og hustruen er begravet i Stehags kyrka.

Kilder 
 Danmarks Adels Aarbog 1897.

Jægermestre fra Danmark
Danskere i 1600-tallet
Godsejere fra Danmark
Godsejere fra Skåne
Fiskemestre fra Danmark
Jørgen
Godsejere fra Tyskland
Tyskere i 1600-tallet
Lensmænd fra Danmark
Thomas Schneider

Thomas Schneider (født 24. november 1972 i Rheinhausen, Vesttyskland) er en tidligere tysk fodboldspiller og nuværende træner.

Fodboldspillere fra Tyskland
Fodboldtrænere fra Tyskland
Fodboldspillere fra VfB Stuttgart
Fodboldspillere fra Hannover 96
Reinhold von Hoven

Reinhold von Hoven (død 21. maj 1682 på Vestnæs i Romsdalen) var en dansk-norsk officer. (Norge var en del af unionen Danmark-Norge indtil 1814.)

Slægten von Hoven til Kaik hørte til ridderskabet på Øsel i Østersøen, der tilhørte Danmark mellem 1560-1645, hvor Reinhold von Hoven 1639 efter den danske lensmand Anders Billes anbefaling blev høvedsmand på Arnsberg Slot. I 1647 skal han have været major i Skåne, men i december 1649 kom han til Norge, som han forblev knyttet til resten af sit liv. Han blev 1650 oberstløjtnant ved Trondhjemske nationale Regiment og deltog 1657 i Jørgen Bielkes indfald i Jæmteland. Da Frøsøens Skanse var faldet i nordmændenes hænder, blev han kommandant der, men efter freden i Roskilde blev både Jæmteland og Trondhjems Stift overgivet til Sverige, eftersom de store tab dikterede fredsaftalen med Sverige. Det Trondhjemske Regiment blev opløst (1658). Krigen blussede dog snart op på ny og Trondhjem befriet. von Hoven blev igen kommandant i byen samt oberst for det genoprettede Trondhjemske Regiment.

I 1673 måtte han afgive regimentet til generalløjtnant Henrik Rysensteen, men 1675 blev regimentet delt, og von Hoven fik den nordenfjeldske halvdel tilbage. Han afgav dog atter denne til sin svigersøn, oberst Georg Christian Schultz, da han 1. august 1677 som generalmajor fik overbefalingen nordenfjelds. Straks efter foretog von Hoven og Schultz deres tog til Jæmteland, hvis befolkning endnu hang ved Norge og understøttede den norske hær. Hæren rykkede frem i to kolonner norden og sønden om Storsøen, overraskede den svenske guvernør Erik Sparre i Frøsøens Skanse og fordrev først ham og derefter en anden svensk styrke, der under oberst Åke Ulfsparre stod ved Jæmtelands sydgrænse. von Hoven var ikke stærk nok til at avancere videre, og i november måtte han vende hjem, omend med stort bytte og mange fanger; svenskerne rykkede efter og holdt straffede jæmterne hårdt.

Efter krigens slutning trådte von Hoven 1679 ud af aktiv tjeneste med 900 rigsdaler pension "foruden sin Amtmandsgage", hvorved dog vistnok kun er hentydet til en ekspektance, thi han har næppe fast beklædt nogen amtmandspost, hvorimod han forud gentagende havde været konstitueret som stiftsbefalingsmand i Trondhjem. Han døde 21. maj 1682 på sin sædegård Vestnæs i Romsdalen, som han 1662 havde købt af fru Anne Cathrine Budde, Peder Vibes, og 1676 havde fået bevilling til for sig og arvinger at nyde med lige friheder og rettigheder som "andre vores Adel" i Norge. Han var gift med Helle Budde (død i juni 1684), datter af oberst Frederik Budde til Rødslet og Anne Urup.

Kilder 

 
 Norsk militært Tidsskrift, XXV (1862), s. 485 ff.

Personer i Karl Gustav-krigene fra Danmark-Norge
Personer i Den Skånske Krig fra Danmark-Norge
Generalmajorer fra Danmark
Nordmænd i 1600-tallet
Godsejere fra Norge
DHL-stafetten

DHL-stafetten er et årligt tilbagevendende motionsløb, der har fundet sted siden 1981. I dag (2013) afholdes motionsløbet i København, Odense, Aalborg Aabenraa og Aarhus. Med 197.500 deltagere i 2012 regnes løbet for verdens største motionsløb. Langt størstedelen af de tilmeldte hold er tilknyttet en virksomhed. Som navnet antyder, er løbet sponseret af logistikvirksomheden DHL.

Løbet er udformet som et stafetløb, hvor hvert hold stiller med 5 deltagere, der hver løber 5 km på en rundstrækning.

Historie 
Løbet har siden starten været arrangeret af atletikklubben Sparta, og det var dennes formand Niels Jørgen Holdt, der i 1980 i USA så en reklame for en firmastafet og besluttede, at sådan et skulle vi også have i Danmark.

Den første DHL-stafet afholdtes i 1981 i Fælledparken i København. I de andre byer afholdes løbet også i de respektive byers store parker: Fruens Bøge i Odense siden 2003, Mindeparken i Aarhus siden 1983 og Kildeparken i Aalborg siden 2003.

Antallet af løbere har udviklet sig eksplosivt over årene. Hvor der i 1981 i Fælledparken var 134 hold (670 løbere), var der samme sted i 2011 tilmeldt 26.000 hold (130.000 løbere).

International udbredelse 
Det europæiske atletikforbund søger at udvide konceptet til andre lande og i dag er konceptet blevet udbredt til Grønland, Dublin, Stockholm og Berlin.

Eksterne henvisninger 
 DHL-stafetten rammer loftet 
 Sparta:DHL Stafetten 1981 til 2012

Kilder 

Atletikkonkurrencer i Danmark
Etableret i 1981
Deutsche Post
Stafetløb (løbesport)
Filmdatabasen

Filmdatabasen (tidligere  Danmarks Nationalfilmografi) er en oversigt over danske film inklusiv stum-, kort- og dokumentarfilm, fra 2000 udenlandske film, som har haft premiere i Danmark og filmpersoner, som skuespillere og instruktører.

Filmdatabasen drives i dag af Det Danske Filminstitut og har været på nettet siden 1997.

Eksterne henvisninger 
 dfi.dk - Viden om Film 
 Danske film – søgning 

Film i Danmark
Opslagsværker
Amalthea

Amalthea (græsk: Amaltheia, latin: Amalthea) var i græsk mytologi  en nymfe, der var guden Zeus' plejemor og som opfostrede Zeus med gedemælk og honning da han voksede op på øen Kreta, skjult for sin fader Kronos. Amalthea har til tider taget form af en ged.

Se også 
Amalthea (måne)

Nymfer
Græsk mytologi
Maria Larsen

Maria Larsen (født 11. april 1996) er en dansk atlet som er medlem af Københavns IF.

Maria Larsen vandt som 16-årig DM på 1500 meter og har landsholdsmeriter på seniorniveau og deltog i ungdoms-VM 2013.
Hun nåede en 8. plads ved JNM i Reykjavik i november 2013 og en 28 plads ved JEM i Beograd i december 2013.
Maria Larsen blev udtaget til det europæiske juniorhold som i januar 2014 dystede mod USA og Storbritannien ved det traditionsrige Bupa Great Edinburgh Cross Country i Skotland. Her nåede hun en 13. plads og blev tredjebedst af de seks løbere på Europas hold. 2014 blev det også til en 16. plads ved JVM på 1500 meter i tiden 4:21,68.
Hun satte ved inde-DM i Skive 2015 dansk rekord på 3000 meter med tiden 9:19,56 min. – 0,08 sek. under Trongården-løberen Rikke Pedersens gamle rekord sat i USA i 1997.
 
Hendes præstationer er ikke gået ubemærket forbi flere amerikanske universiteter, som har tilbudt hende et scholarship, når hun efter planen bliver student i 2015.

Internationale ungdomsmesterskaber 

 2014 JVM 1500 meter 16.plads 4:21,68
 2016 EM-u23 i cross 28.plads

Danske mesterskaber 

  2017 3000 meter inde
  2017 kort cross
  2013 800 meter
  2013 1500 meter
  2013 4 x 400 meter
  2013 800 meter inde
  2013 1500 meter inde
  2012 1500 meter
  2012 1500 meter inde
  2018 3000 meter inde

Personlige rekorder 
 800 meter: 2:09,26, Odense Atletikstadion, Odense 2. august 2014
 1000 meter: 3:07,18 Hvidovre Stadion 8. juni 2011
 1500 meter: 4:17,45 Watford, Storbritannien 17. maj 2014
 2000 meter: 6:44,33 Ullevi, Göteborg, Sverige 8. juli 2011
 3000 meter: 9:22,01 Tårnby Stadion, 3. maj 2014

 5000 meter: 18:25,90 Østerbro Stadion, København 7. september 2013
 5 km landevej: 16:05 Feminaløbet, København 26. Maj 2014
 Halvmaraton: 1:27,42 København 29 marts 2014

 800 meter-inde: 2:11,22 Skive 23. februar 2013
 1500 meter-inde: 4:22,02 Göteborg 7. februar 2015 Dansk U20-rekord
 3000 meter-inde: 9:19,56 Skive 22. februar 2015 Dansk rekord

Kilder

Eksterne henvisninger 
 Statletik.dk Profil - Maria Larsen

Atleter fra Københavns IF
Mellemdistanceløbere fra Danmark
Loewe

Loewe Technology GmbH (i daglig tale blot Loewe) er en tysk virksomhed, oprettet af brødrene dr. Siegmund og David Ludwig Loewe i Berlin i 1923. Virksomheden producerer high-end TV og lydprodukter i luksusklassen.

Referencer

Eksterne henvisninger 

Loewe.dk 

Elektronikvirksomheder fra Tyskland